לברכט מאאס

לברכט מאאס (בגרמנית: Leberecht Maaß; 24 בנובמבר 1863 – 28 באוגוסט 1914) היה קונטר-אדמירל שפיקד על כוחות הצי הקיסרי הגרמני בקרב מפרץ הלגולנד הראשון. הוא איבד את חייו כשספינת הדגל שלו, הסיירת הקלה SMS קלן , הוטבעה על ידי סיירות מערכה בריטיות בפיקודו של תת אדמירל דייוויד ביטי.

ביוגרפיה

ראשית חייו 
לברכט מאאס נולד בקורקנהגן, מחוז פומרניה. הוא הצטרף לצי הקיסרי הגרמני ב-1863. בין 1893 ל-1895 פיקד מאאס על סירת טורפדו. בין 1898 ל-1901 פיקד על שייטת ובין 1903 ל-1906 היה ראש מחלקה במחלקת הטורפדו. מאאס שימש כמנהל בית הספר הימי (1906–1908) וקודם לקפטן במרץ 1908. הוא פיקד על הסיירת Freya (אפריל 1908-יוני 1909), על הסיירת המשוריינת Scharnhorst (מרץ 1909 – יוני 1910) ועל אוניית המערכה הישנה וייסנבורג (אוגוסט 1910 – ספטמבר 1910). באוקטובר 1910 הועלה מאאס לדרגת קומודורה. ב-9 בדצמבר 1913 הועלה מאאס לדרגת קונטר-אדמירל, והניף את דגלו בסיירת קלן. בתחילת מלחמת העולם הראשונה כיהן מאאס כמנהיג ספינות הטורפדו ומפקד שייטת הסיור השנייה.

מותו בקרב מפרץ הלגולנד 
ב-28 באוגוסט 1914, כוח הארוויץ' של הצי המלכותי הבריטי של שתי סיירות קלות, ארת'וזה ופירלס, ו-31 משחתות בפיקודו של קומודור רג'ינלד טירוויט, ערך פשיטה על ספינות גרמניות ליד בסיס הצי הגרמני בהלגולנד. מרחוק סיפקו חיפוי סיירות המערכה ניו זילנד ואינווינסיבל של כוח הסיירות K תחת אדמירל מור.

בשעות הבוקר המוקדמות נתקל כוח הארוויץ' בסירות טורפדו גרמניות בסיור ממערב להלגולנד. הגרמנים שלחו במהירות למקום את הסיירות הקלות פראונלוב ושטטין, אליהן הצטרפו זמן קצר לאחר מכן שלוש סיירות קלות נוספות מווילהלמסהאפן, כולל ספינת הדגל של אדמירל מאאס, קלן, כמו גם אריאדנה ושטרסבורג. לאחר מכן הצטרפה אליהם סיירת קלה נוספת, מיינץ מאמדן. הארת'וזה של טירוויט נפגעה קשות על ידי פראונלוב, אך גם הסיירת הגרמנית ספגה פגיעות קשות ונסוגה להלגולנד. טירוויט קיבל עד מהרה תמיכה מהשייטת של קומודור גודנו, שמנתה שש סיירות קלות מודרניות מסדרת טאון: סאות'המפטון, בירמינגהאם, פאלמות', ליברפול, לואוסטופט ונוטינגהאם. בערפל ובעשן, מיינץ מצאה את עצמה בין הכוחות של טירוויט וגודנו, והוטבעה על ידם לאחר קרב ממושך.

נקרא לסיוע על ידי טירוויט, הצטרף אדמירל ביטי, עם שייטת סיירות המערכה הראשונה שכללה את לאיון, קווין מרי ופרינסס רויאל לניו זילנד ואינווינסיבל של מור. הם הגיעו תוך קצת יותר משעה בשעה 12:40 והטביעו את הסיירות הקלות הפגיעות, קלן ואריאדנה, שהתנגדו נואשות. מתוך כ-485 איש שהיו בצוות הקלן, שרד רק אחד. מאאס היה בין הנספים.

הנצחה 
הצי הגרמני קרא למשחתת ממלחמת העולם השנייה על שם מאאס.

קישורים חיצוניים

הערות שוליים

הרוגי טביעה
אדמירלים בצי הקיסרי הגרמני
אנשי צבא גרמנים במלחמת העולם הראשונה
גרמנים שנהרגו במלחמת העולם הראשונה
גרמנים שנולדו ב-1863
גרמנים שנפטרו ב-1914